ръководител на талибаните е използвал RMX, за да прехвърли десетки хиляди долари от Пакистан в Афганистан. Талибаните са използвали RMX и с цел подпомагане на участието си в търговията с наркотици в Афганистан. От 2011 г. служители на талибаните, включително губернаторът в сянка на провинция Helmand, са прехвърлили стотици хиляди долари от клон на RMX в граничната зона между Афганистан и Пакистан на hawalas в Афганистан за закупуване на наркотици от името на служители на талибаните. Пак през 2011 г. служител на талибаните е наредил на талибански командири в провинция Helmand да прехвърлят печалба от опиум чрез RMX. Един талибански областен ръководител прехвърлил хиляди долари от Marjah, провинция Helmand, Афганистан, на клон на RMX в граничната зона между Афганистан и Пакистан.
 (3) Мрежа Haqqani (известна още като HQN).
 Дата на посочване от ООН: 5.11.2012 г.
 Друга информация: Мрежа от талибански бойци, съсредоточена около граничните райони в провинциите Khost, Афганистан, и Северен Waziristan, Пакистан. Основана от Jalaluddin Haqqani и понастоящем оглавявана от сина му Sirajuddin Jallaloudine Haqqani. Други включени в списъка членове са Nasiruddin Haqqani, Sangeen Zadran Sher Mohammad, Abdul Aziz Abbasin, Fazl Rabi, Ahmed Jan Wazir, Bakht Gul, Abdul Rauf Zakir. Носи отговорност за самоубийствени атентати и политически убийства, както и за отвличания в Кабул и други провинции на Афганистан. Свързана с Ал Кайда, Ислямското движение на Узбекистан, Tehrik-e Taliban Pakistan, Lashkar I Jhangvi и Jaish-IMohammed. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/une/5282012
 Допълнителни сведения от описателното обобщение на основанията за включване в списъка, предоставено от Комитета по санкциите:
 Мрежата Haqqani води началото си от конфликта в Афганистан от края на 70-те години на двадесети век. В средата на 80-те години на двадесети век основателят на мрежата, Jalaluddin Haqqani, създава връзка с ръководителя на Ал Кайда, Осама бин Ладен (починал). Jalaluddin се присъединява към движението на талибаните през 1995 г., но запазва собствената си зона на влияние по границата между Афганистан и Пакистан. След падането на режима на талибаните през 2001 г. синът му Sirajuddin Haqqani поема контрола върху мрежата и оттогава ръководи групата, заемайки челна позиция в бунтовническата дейност в Афганистан.
 Мрежата Haqqani е отговорна за много от най-показните нападения в Афганистан. През януари 2008 г. нейни бойци щурмуват хотел Serena в Кабул и убиват осем души. През януари 2010 г. мрежата Haqqani стои зад координираното нападение на основни сгради на правителството в Кабул, при което са убити петима и са ранени 70 души. През юни 2011 г. мрежата е отговорна за нападението над хотел „Интерконтинентал“ в Кабул, при което загиват 11 цивилни граждани на Афганистан и двама афганистански полицейски служители. Мрежата Haqqani е отговорна и за нападението през септември 2011 г. срещу посолството на Съединените щати и срещу щаба на Международните сили за поддържане на сигурността (ISAF) в Кабул. В продължилото 19 часа нападение са убити шестнайсет афганистанци, от които най-малко шест деца. Групата стои и зад съгласуваните нападения от 15 април 2012 г. в Кабул и в още три афганистански града, продължили 18 часа и донесли смъртта на 11 афганистански